মাদক নির্মূলে সব ধরনের প্রচেষ্টা চলবে: স্বরাষ্ট্রমন্ত্রী
বুধবার মাদকদ্রব্য নিয়ন্ত্রণ অধিদপ্তরে ডিজিটাল ডিভাইস 'কিয়স্ক' এর মধ্যমে মাদকবিরোধী প্রচার কার্যক্রমের উদ্বোধন অনুষ্ঠানে তিনি এ কথা বলেন।
স্বরাষ্ট্রমন্ত্রী বলেন, 'মাদকের জায়গা থেকে আমাদের বেরিয়ে আসতেই হবে। তাই আমরা সর্ব প্রকার প্রচেষ্টা চালিয়ে যাচ্ছি। মাদক নিয়ন্ত্রণ আইনকে আমরা যথোপযুক্ত করেছি। আইনশৃঙ্খলা বাহিনী মাদকের বিরুদ্ধে ভূমিকা রাখছে।'
দেশে ৬৫ শতাংশ যুবক এবং তরুণ কর্মক্ষম জানিয়ে তিনি বলেন, 'তাদের ওপর আমাদের ভবিষ্যৎ নির্ভর করছে। তারা যদি হারিয়ে যায়, সেজন্যই আমরা সর্ব প্রকার প্রচেষ্টা চালিয়ে যাচ্ছি।
'কিয়স্ক'র মাধ্যমে সারাদেশে মাদকের কুফল সম্পর্কে জানিয়ে দিচ্ছি। আমরা প্রচেষ্টা চালিয়ে যাব, ডিমান্ড বন্ধ করব। যারা মাদকাসক্ত হয়েছে তাদের চিকিৎসাও চালিয়ে যাচ্ছি।'
ডিজিটাল ডিভাইস 'কিয়স্ক' যুক্ত এলইডি ডিসপেস্ন দেশের বিভিন্ন স্থানে স্থাপন করা হবে। এতে মাদক নিয়ন্ত্রণ অধিদপ্তর নির্মিত মাদকবিরোধী বিভিন্ন শর্টফিল্ম, টিভিস, নাটক-নাটিকা, প্রামাণ্যচিত্র প্রদর্শন করা হবে।
এছাড়া মাদক সংক্রান্ত সব ধরনের হালনাগাদ তথ্য এতে দেয়া হবে। ফলে এর মাধ্যমে সাধারণ মানুষ মাদকের ক্ষতিকর প্রভাব সম্পর্কে জানতে পারবে এবং সচেতনতা বাড়বে বলে আশা করা হচ্ছে।
সম্পাদকমন্ডলী সভাপতি ও প্রকাশক : সাঈদ হোসেন চৌধুরী, ভারপ্রাপ্ত সম্পাদক : কাজী রুকুনউদ্দীন আহমেদ, প্রকাশক কর্তৃক এইচাআরসি মিডিয়া ভবন, লাভ রোড, ৪৪৬/ই+এফ+জি তেজগাঁও শিল্প এলাকা, ঢাকা-১২০৮ থেকে প্রকাশিত ও যায়যায়দিন প্রিন্টার্স লিমিটেড থেকে মুদ্রিত । পিএবিএক্স : ৮৮৭ ০২০৮-১২ ফ্যাক্স : ৮৮৭ ০২০২ রিপোর্টিং : ৮৮৭ ০২১৪ বিজ্ঞাপন : ৮৮৭-০২২৩ ফ্যাক্স : ৮৮৭ ০২০১ সার্কুলেশন : ৮৮৭-০২২৪ E-mail: count[email protected], [email protected]